Ministru kabineta rīkojuma projekta

**“Par valsts nekustamā īpašuma Teātra ielā 3, Liepājā, nodošanu Liepājas pilsētas pašvaldībai”** sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir atbilstoši Publiskas personas mantas atsavināšanas likumā ietvertajam regulējumam nodot bez atlīdzības Liepājas pilsētas pašvaldības īpašumā valsts nekustamo īpašumu Teātra ielā 3, Liepājā,lai saskaņā ar likuma "Par pašvaldībām" 15. panta pirmo daļu to izmantotu pašvaldības autonomo funkciju īstenošanai.  Ministru kabineta rīkojums stāsies spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Latvijas Bankas iniciatīva. Publiskas personas mantas atsavināšanas likuma (turpmāk – Atsavināšanas likums) 42. panta pirmā daļa, 43. pants un likuma “Par pašvaldībām” 15.panta pirmās daļas 4. un 5.punkts.Liepājas pilsētas domes 19.03.2020. sēdes lēmums Nr.142/4 (protokols Nr.4, 67.§) „Par nekustamā īpašuma Teātra ielā 3, Liepājā, pārņemšanu”.Civillikuma 852. un 853.pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Finanšu ministrija un valsts akciju sabiedrība “Valsts nekustamie īpašumi”(turpmāk – VAS “Valsts nekustamie īpašumi”) saņēma Latvijas Bankas  10.10.2019. vēstuli Nr.14-08.1/2019/3174, kurā Latvijas Banka informē par Latvijas Bankas padomes 2019.gada 4.oktobra lēmumu Nr.  295/7.1 ar 2020.gada 30.janvāri slēgt Latvijas Bankas Liepājas filiāli, nodrošinot klientu apkalpošanu Liepājas filiālē līdz 2019.gada 30.decembrim. Vienlaikus Latvijas Banka informē, ka pēc Latvijas Bankas Liepājas filiāles slēgšanas valsts nekustamais īpašums Teātra ielā 3, Liepājā, nebūs nepieciešams Latvijas Bankas funkciju nodrošināšanai.Latvijas Banka vēstulē lūdza uzsākt nekustamā īpašuma Teātra ielā 3, Liepājā, atsavināšanas procesu, t.sk. virzot apstiprināšanai Ministru kabineta rīkojumu par minētā nekustamā īpašuma pārņemšanu Finanšu ministrijas valdījumā līdz 2020. gada februāra beigām.VAS “Valsts nekustamie īpašumi” 14.11.2019. Īpašumu izvērtēšanas komisijas sēdē tika pieņemts lēmums (Nr. IZKP-19/49-13) konceptuāli atbalstīt nekustamā īpašuma (kadastra Nr.1700 033 0097) Teātra ielā 3, Liepājā, pārņemšanu Finanšu ministrijas valdījumā un VAS "Valsts nekustamie īpašumi" pārvaldīšanā.VAS “Valsts nekustamie īpašumi” 25.11.2019. ar vēstuli Nr. 4/2-7/12143,  4/2-7/12144, 4/2-7/12145 “Par Liepājas pilsētā esošā nekustamā īpašuma nepieciešamību valsts funkciju veikšanai” izsūtīja visām ministrijām un Ģenerālprokuratūrai pieprasījumu sniegt viedokli par nekustamā īpašuma Teātra ielā 3, Liepājā, nepieciešamību valsts pārvaldes funkciju veikšanai ar lūgumu sniegt viedokli līdz 05.12.2020. Līdz šā gada 6.janvārim viedokli sniedza un interesi apskatīt  nekustamo īpašumu izrādīja Izglītības un zinātnes ministrija; Satiksmes ministrija (Liepājas speciālās ekonomiskās zonas pārvalde un Latvijas Jūras administrācija); Kultūras ministrija un Valsts ieņēmumu dienests. Ekonomikas ministrija, Zemkopības ministrija, Veselības ministrija, Labklājības ministrija (Valsts darba inspekcija), Ekonomikas ministrija, Ģenerālprokuratūra  ir informējušas VAS “Valsts nekustamie īpašumi”, ka minētais īpašums nav ministrijām nepieciešams to funkciju nodrošināšanai. Viedoklis no Aizsardzības ministrijas, Ārlietu ministrijas, Iekšlietu ministrijas, Tieslietu ministrijas un Vides aizsardzības un reģionālas attīstības ministrijas netika saņemts.Ņemot vērā iepriekš minēto, tika sagatavots rīkojuma projekts “Par valsts nekustamā īpašuma Teātra ielā 3, Liepājā, nodošanu Finanšu ministrijas valdījumā”, kas izsludināts Valsts sekretāru 16.01.2020. sanāksmē (prot. Nr.3, 2.§, (VSS-12)) (turpmāk – Rīkojuma projekts VSS-12). Rīkojuma projekta VSS-12 saskaņošanas procesā, Finanšu ministrija saņēma Latvijas pašvaldības savienības 03.02.2020. atzinumu Nr. 202001/SAN1675/NOS72, kurā norādīts, ka Latvijas pašvaldību savienība nesaskaņo minētā rīkojuma projekta virzību, un lūdz valsts nekustamo īpašumu Teātra ielā 3, Liepājā, nodot Liepājas pilsētas pašvaldības īpašumā. Latvijas pašvaldību savienības atzinumā ir norādīts, ka Liepājas pilsētas pašvaldība pauž gatavību pārņemt ēku savā lietošanā un īpašumā, lai nodrošinātu pašvaldības funkcijas kultūrā un īstenotu vecākā Latvijas profesionālā teātra – Liepājas teātra – stratēģisko mērķi par Mazās zāles izveidi, kas atrisinātu vairākas ieilgušas teātra darbības problēmas un ļautu pašvaldībai plašākā mērā īstenot tās mērķus kultūras nozarē. Ēkas pārņemšana funkciju īstenošanai ļautu risināt tādas problēmas kā mazās formas izrāžu spēles laukuma trūkums, mēģinājumu telpu trūkums, teātra darba apstākļu uzlabošanai nepieciešamās telpu trūkums, teātra dekorāciju, kostīmu un rekvizītu uzglabāšanas ierobežojumi u.c. Liepājas teātris šobrīd ir nostiprinājis ļoti labu reputāciju Latvijas profesionālo teātru vidū, par ko liecina gan ievērojamais un arvien pieaugošais skatītāju skaits, gan arī regulārs Spēlmaņu nakts žūrijas novērtējums. 2016./2017.gada sezonā Liepājas teātris ieguva visas galvenās balvas, izvirzot izrādi “Precības” par sezonas nozīmīgāko notikumu Latvijas teātros, savukārt 2018./2019.gada sezonā Liepājas teātris ir ieguvis 17 Spēlmaņu nakts nominācijas dažādām izrādēm, apliecinot sezonas kopējā snieguma kvalitāti. Tas ir lielākais nomināciju skaits, kas piešķirts teātriem, un Liepājas teātra novērtējums ir vienāds ar Latvijas Nacionālā teātra un Dailes teātra gūto nomināciju skaitu, kuros ir trīs spēles laukumi un sezonā turpat divtik jauniestudējumi. Liepājas teātris ir arī vienīgais Latvijas profesionālais teātris, kura darbību nodrošina pašvaldība.Papildus, Rīkojuma projekta VSS-12 saskaņošanas gaitā, atkārtoti nekustamā īpašuma Teātra ielā 3, Liepājā, apskati veica Izglītības un zinātnes ministrija, Kultūras ministrija un Valsts ieņēmumu dienests. Minētās iestādes, izvērtējot nepieciešamo telpu pielāgojumu iestāžu funkciju vajadzībām, vairs neuzturēja priekšlikumu par nekustamā īpašuma nepieciešamību iestādes valsts funkciju veikšanai. (Valsts ieņēmumu dienesta 26.02.2020. vēstule Nr. VID.4.1/NdrP/93; Kultūras ministrijas 13.02.2020. vēstule Nr. 2.6-1/254; Izglītības un zinātnes ministrijas 14.02.2020.vēstule Nr. 4-10e/20/504). Savukārt Satiksmes ministrijas telefoniski ir informējusi VAS “Valsts nekustamie īpašumi”, ka tās padotībā esošām iestādēm (Liepājas speciālās ekonomiskās zonas pārvaldei un Latvijas Jūras administrācijai) minētais īpašums to funkciju nodrošināšanai nav nepieciešams.Liepājas pilsētas dome 19.03.2020. sēdē ir pieņēmusi lēmumu Nr.142/4 (protokols Nr.4, 67.§) „Par nekustamā īpašuma Teātra ielā 3, Liepājā, pārņemšanu”, ar kuru tiek lūgts Ministru kabinetu pieņemt lēmumu par nekustamā īpašuma Teātra ielā 3, Liepājā (kadastra Nr.1700 033 0097), kas sastāv no zemesgabala 3556 m2 platībā un divām būvēm, kas ierakstīts zemesgrāmatā uz valsts vārda Latvijas Bankas personā, kopā ar uz zemes vienības esošām vienpadsmit būvēm, mantu, kas ir nesaraujami saistīta ar ēku, būvju uzturēšanu, nodošanu Liepājas pilsētas pašvaldības īpašumā šādu pašvaldības autonomo funkciju īstenošanai*:* * *gādāt par iedzīvotāju izglītību (iedzīvotājiem noteikto tiesību nodrošināšana pamatizglītības un vispārējās vidējās izglītības iegūšanā; pirmsskolas un skolas vecuma bērnu nodrošināšana ar vietām mācību un audzināšanas iestādēs; organizatoriska un finansiāla palīdzība ārpusskolas mācību un audzināšanas iestādēm un izglītības atbalsta iestādēm u.c.);*
* r*ūpēties par kultūru un sekmēt tradicionālo kultūras vērtību saglabāšanu un tautas jaunrades attīstību (organizatoriska un finansiāla palīdzība kultūras iestādēm un pasākumiem, atbalsts kultūras pieminekļu saglabāšanai u.c.*

Lēmumā ir norādīts, ka Liepājas pilsētas pašvaldība ir iepazinusies ar nekustamo īpašumu, apzinājusi savas vajadzības un secinājusi, ka īpašums nepieciešams likumā “Par pašvaldībām” noteikto pašvaldības autonomo funkciju nodrošināšanai. Liepājas pilsētas dome norāda, lai nodrošinātu kultūras funkciju, kultūras institūciju tālāku pilnveidošanos un profesionāli jauna satura piedāvājumu, infrastruktūra būtu nepieciešama gan Liepājas pilsētas Centrālajai zinātniskai bibliotēkai, Liepājas muzejam, Tautas mākslas un kultūras centram, Liepājas teātrim un Leļļu teātrim. Konkrēti telpas ēkā Teātra ielā 3, Liepājā, varētu būt piemērotas Liepājas teātra mazā spēles laukuma radīšanai, Leļļu teātrim un Liepājas muzejam.Ievērojot iepriekš minēto, VAS “Valsts nekustamie īpašumi” Īpašumu izvērtēšanas komisijas 2020.gada 25.marta sēdē lēma (Nr.IZKPL-20/13-10.3) atbalstīt nekustamā īpašuma (kadastra Nr.1700 033 0097) Teātra ielā 3, Liepājā, nodošanu Liepājas pilsētas pašvaldības īpašumā pašvaldības autonomo funkciju - *rūpēties par kultūru un sekmēt tradicionālo kultūras vērtību saglabāšanu un tautas jaunrades attīstību (organizatoriska un finansiāla palīdzība kultūras iestādēm un pasākumiem, atbalsts kultūras pieminekļu saglabāšanai u.c.) un gādāt par iedzīvotāju izglītību (iedzīvotājiem noteikto tiesību nodrošināšana pamatizglītības un vispārējās vidējās izglītības iegūšanā; pirmsskolas un skolas vecuma bērnu nodrošināšana ar vietām mācību un audzināšanas iestādēs; organizatoriska un finansiāla palīdzība ārpusskolas mācību un audzināšanas iestādēm un izglītības atbalsta iestādēm u.c.)* – īstenošanai un noteiktā kārtībā sagatavot un virzīt izskatīšanai attiecīgu Ministru kabineta rīkojuma projektu.Līdz ar to, ir sagatavots precizēts Rīkojuma projekts VSS-12, kas paredz saskaņā ar Atsavināšanas likuma 42.  panta pirmo daļu un 43. pantu Latvijas Bankai nodot bez atlīdzības Liepājas pilsētas pašvaldības īpašumā valsts nekustamo īpašumu (nekustamā īpašuma kadastra Nr.1700 033 0097) – zemes vienību (zemes vienības kadastra apzīmējums 1700 033 0097) 3556 m2 platībā un divas būves (būvju kadastra apzīmējumi 1700 033 0097 001 un 1700 033 0097 002) - Teātra ielā 3, Liepājā, kas ierakstīts zemesgrāmatā uz valsts vārda Latvijas Bankas personā, kopā ar uz zemes vienības esošām vienpadsmit būvēm (būvju kadastra apzīmējumi 1700 033 0097 006; 1700 033 0097 007; 1700 033 0097 008; 1700 033 0097 009; 1700 033 0097 010; 1700 033 0097 011; 1700 033 0097 012; 1700 033 0097 013; 1700 033 0097 014; 1700 033 0097 015; 1700 033 0097 016) un nekustamā īpašuma kustamiem piederumiem (blakus lietām), lai saskaņā ar likuma "Par pašvaldībām" 15. panta pirmo daļu to izmantotu pašvaldības autonomo funkciju īstenošanai.Īpašuma tiesības uz nekustamo īpašumu (nekustamā īpašuma kadastra Nr.1700 033 0097) - Teātra ielā 3, Liepājā, nostiprinātas Liepājas pilsētas zemesgrāmatas nodalījumā Nr.100000076953 Latvijas valstij Latvijas Bankas  personā.Valsts nekustamā īpašuma sastāvā ietilpst zemes vienība (zemes vienības kadastra apzīmējums 1700 033 0097) 3556 m2 platībā un divas būves:  – būve – *Banka* (būves kadastra apzīmējums 1700 033 0097 001);– būve – *saimniecības māja* (būves kadastra apzīmējums 1700 033 0097 002).Saskaņā ar Nekustamā īpašuma valsts kadastra informācijas sistēmas datiem, uz zemes vienības esošās 11  inženierbūves (būvju kadastra apzīmējumi 1700 033 0097 006;  1700 033 0097 007; 1700 033 0097 008; 1700 033 0097 009; 1700 033 0097 010; 1700 033 0097 011; 1700 033 0097 012; 1700 033 0097 013; 1700 033 0097 014; 1700 033 0097 015 un 1700 033 0097 016) atrodas Latvijas Bankas tiesiskajā valdījumā. Saskaņā ar Nekustamā īpašuma valsts kadastra informācijas sistēmas datiem vēl uz zemes vienības atrodas pirmsreģistrētas divas inženierbūves (būves kadastra apzīmējums 1700 033 0097 018 un 1700 033 0097 019) – *etilēnglikola dzesētājs un etilēnglikola dzesētāja uzstādīšana*, pamatojoties uz Latvijas Bankas pasūtīto būvprojektu “Etilēnglikola dzesētāja uzstādīšana Latvijas Bankas ēkai Teātra ielā 3, Liepājā”. Saskaņā ar Latvijas Bankas pārstāvja elektroniski sniegto informāciju būvprojekts tika izstrādāts, lai gadījumā, ja no ierindas iziet pašlaik Latvijas Bankas ēkā uzstādītais etilēnglikola dzesētājs, būtu saskaņots risinājums jaunā etilēnglikola dzesētāja uzstādīšanai ēkas pagalmā. Būvprojekta īstenošana nav sākta (nav uzsākta būvdarbu uzsākšanas nosacījumu izpilde), līdz ar to Latvijas Bankas grāmatvedībā minētās būves nav uzskaitītas.Pēc valsts nekustamā īpašuma pārņemšanas Liepājas pilsētas pašvaldības īpašumā un pēc visu dokumentu saņemšanas no Latvijas Bankas, Liepājas pilsētas pašvaldība varēs lemt par Latvijas Bankas pasūtītā būvprojekta “Etilēnglikola dzesētāja uzstādīšana Latvijas Bankas ēkai Teātra ielā 3, Liepājā” turpmāko īstenošanu un saskaņā ar Ministru kabineta 2014.gada 19.augusta noteikumu Nr.500 “Vispārīgie būvnoteikumi” 130.punktu iesniegt iesniegumu par izmaiņām būvatļaujā. Saskaņā ar informāciju no Nekustamā īpašuma valsts kadastra informācijas sistēmas valsts nekustamā īpašuma kadastrālā vērtība uz 01.01.2020. ir 502 442 *euro* (zemes vienība 101 204 *euro* + ēkas 401 238 *euro*). Inženierbūvju kadastrālā vērtība 14 879 *euro*. Zemes vienībai noteiktais lietošanas mērķis: 0801- *komercdarbības objektu apbūve.*Valsts nekustamajam īpašumam ne Liepāja pilsētas zemesgrāmatas nodalījumā Nr. 100000076953, ne Nekustamā īpašuma valsts kadastra informācijas sistēmā nav reģistrēti apgrūtinājumi. Atbilstoši Latvijas Bankas sniegtajai informācijai nekustamais īpašums nav apgrūtināts ar telpu nomas vai citām saistībām. Atbilstoši Civillikuma 852.pantam, kamēr blakus lieta nav atdalīta no galvenās, uz abām attiecas vieni un tie paši tiesību noteikumi; tādēļ nekustamas lietas kustamie piederumi nav uzskatāmi par kustamām lietām, bet ir pakļauti noteikumiem, kādi pastāv nekustamām lietām. Savukārt atbilstoši Civillikuma 853.pantam, visas tiesiskās attiecības, kas zīmējas uz galveno lietu, pašas par sevi attiecas arī uz tās blakus lietām, līdz ar to Rīkojuma projekts paredz Liepājas pilsētas pašvaldībai kopā ar valsts nekustamo īpašumu pārņemt arī uz zemes vienības Latvijas Bankas tiesiskajā valdījumā esošās inženierbūves un galvenās lietas piederumus (nekustamas lietas kustamos piederumus).Saskaņā ar Atsavināšanas likuma 42.panta (2)5 daļu publiskas personas nekustamo īpašumu, kas nodots bez atlīdzības funkciju vai deleģēta pārvaldes uzdevuma veikšanai, ir tiesības izmantot papildinošu saimniecisku darbību veikšanai tikai tiktāl, ciktāl šī saimnieciskā darbība ir nepieciešama un saistīta ar funkcijas vai deleģēta pārvaldes uzdevuma veikšanu, kā arī ievērojot nosacījumus, kas izriet no Eiropas Savienības aktiem komercdarbības atbalsta kontroles jomā.Nav paredzams, ka nekustamā īpašuma Teātra ielā 3, Liepājā, nodošana Liepājas pilsētas pašvaldībai varētu izraisīt būtisku ietekmi uz pārrobežu ieguldījumiem vai uzņēmējdarbību (piemēram, ka Liepājas muzejs, Liepājas teātris vai Leļļu teātris atbalsta rezultātā varētu piesaistīt ievērojami vairāk ārvalstu tūristu Liepājas pilsētai kā pašlaik) un ka līdz ar to izpildītos viena no komercdarbības atbalsta pazīmēm – finansiālā palīdzība ietekmē tirdzniecību un izkropļo konkurenci Eiropas Savienības iekšējā tirgū. Tādējādi, neizpildoties vismaz vienai no komercdarbības atbalstu raksturojošām pazīmēm saskaņā ar Komercdarbības atbalsta kontroles likuma 5.pantā noteikto, Rīkojuma projektā paredzētais atbalsts nekvalificējas kā komercdarbības atbalsts. Rīkojuma projekts attiecas uz publiskās pārvaldes politikas jomu. |
| p | Projekta izstrādē iesaistītās institūcijas un publiskas personas kapitālsabiedrības | Latvijas Republikas Finanšu ministrija, VAS “Valsts nekustamie īpašumi”. |
| 4. | Cita informācija | Saskaņā ar Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 12.punktā noteikto, ja valsts nekustamais īpašums nav nepieciešams tā valdītājam, jautājumu par nekustamā īpašuma iespējamo nepieciešamību citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, noskaidro, izsludinot Valsts sekretāru sanāksmē attiecīgu Ministru kabineta rīkojuma projektu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | **2020. gads** | Turpmākie trīs gadi (tūkst.euro) |
| **2021.** | **2022.** | **2023**. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidējā termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidējā termiņa budžeta ietvaru 2022.gadam | izmaiņas, salīdzinot ar vidējā termiņa budžeta ietvaru 2022.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | Projekts šo jomu neskar. |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | Projekts šo jomu neskar. |
| 1.2. valsts speciālais budžets | Projekts šo jomu neskar. |
| 1.3. pašvaldību budžets | Projekts šo jomu neskar. |
| 2. Budžeta izdevumi: | Projekts šo jomu neskar. |
| 2.1. valsts pamatbudžets | Projekts šo jomu neskar. |
| 2.2. valsts speciālais budžets | Projekts šo jomu neskar. |
| 2.3. pašvaldību budžets | Projekts šo jomu neskar. |
| 3. Finansiālā ietekme | Projekts šo jomu neskar. |
| 3.1. valsts pamatbudžets | Projekts šo jomu neskar. |
| 3.2. speciālais budžets | Projekts šo jomu neskar. |
| 3.3. pašvaldību budžets | Projekts šo jomu neskar. |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | Projekts šo jomu neskar. |
| 5. Precizēta finansiālā ietekme: | 0 | Projekts šo jomu neskar. | 0 | Projekts šo jomu neskar. | 0 | Projekts šo jomu neskar. | 0 |
| 5.1. valsts pamatbudžets | 0 |
| 5.2. speciālais budžets | Projekts šo jomu neskar. | Projekts šo jomu neskar. | Projekts šo jomu neskar. |  |
| 5.3. pašvaldību budžets |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7.Amata vietu skaita izmaiņas | Projekts šo jomu neskar |
| 8. Cita informācija |  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā – sadaļā *Tiesību aktu projekti* un Finanšu ministrijas mājas lapā – sadaļā *Sabiedrības līdzdalība/Tiesību aktu projekti.* |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, VAS “Valsts nekustamie īpašumi”, Latvijas Banka, Liepājas pilsētas pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Finanšu ministrs J. Reirs

Bružas, 67024927

vita.bruzas@vni.lv